
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 23 octombrie 2013

Nr.4C-9/237

RAPORT

asupra propunerii legislative pentru modificarea Legii educaţiei naţionale nr.1/2011

 (Plx. 311/2013)


1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 311 din 14 octombrie 2013, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea Legii educaţiei naţionale nr.1/2011.


Pentru întocmirea raportului, Comisia a analizat avizul primit de la Comisia juridică, de disciplină şi imunităţi, avizul Consiliului Legislativ, avizul Consiliului Economic şi Social. 
Propunerea legislativă are ca obiect de reglementare modificarea şi completarea prevederilor art. 23 şi art. 29 din  Legea educaţiei naţionale nr. 1/2011, cu modificările şi completările ulterioare, în sensul reorganizării învăţământului primar şi a clasei pregătitoare. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 23 deputaţi, din totalul de 29 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat domnul Andrei Gheorghe Kiraly - secretar de stat în cadrul Ministerului Educaţiei Naţionale. 


5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 22 octombrie 2013, Comisia a propus, cu unanimitatea voturilor celor prezenţi, respingerea propunerii legislative, din următoarele motive:


 - aplicarea reglementărilor propuse în cuprinsul propunerii legislative ar genera, în practică, o diferenţă de pregătire între elevii înscrişi în clasa întâi, deoarece nu toţi au obţinut aceleaşi competenţe dobândite numai prin promovarea clasei pregătitoare. Clasa pregătitoare sprijină şi intensifică demersurile pentru asigurarea echităţii în educaţie;


- la nivelul Uniunii Europene, aproape toate statele au adoptat un sistem educaţional de prelungire a şcolarizării obligatorii, prin debutul şcolarizării la o vârstă tot mai fragedă, cu scopul de reducere a procentului de abandon şcolar;

- clasa pregătitoare are misiunea de a ajuta copiii, dar şi familiile acestora, să se acomodeze cu tot ceea ce înseamnă mediul şcolar. 



    PREŞEDINTE 



                   


            SECRETAR

     Angel TÎLVĂR                                                                               Victor CRISTEA












                 Consilier parlamentar 







                                                                                    Ioana Florina Mînzu

